EH Bildu Nafarroa talde parlamentarioari atxikitako foru parlamentari Laura Aznal Sagasti andreak, Legebiltzarreko Erregelamenduan ezarritakoaren babesean, honako galdera hau egin dio Nafarroako Gobernuari, idatziz erantzun dezan:

“Joan den 2023ko urtarrilaren 10ean, Landa Garapeneko eta Ingurumeneko Departamentuko kontseilari Itziar Gómezek agerraldia egin zuen Parlamentuan, Kalamua Ikertzeko Nafarroako Elkartea (KINE) aurkezteko. Hori dela-eta, parlamentari naizen honek hauxe jakin nahi dut:

**Zer gastu sorrarazi dute –kontzeptuka eta kostu motaren arabera xehatuta– eta zer inbertsio egin dituzte Nafarroako Gobernuak, haren departamentuek, enpresa publikoek eta partikularrek eta erakunde parte-hartzaileek, 2020az geroztik, Kalamua Ikertzeko Nafarroako Elkartearen (KINE) proiektuan?”**

Hona Landa Garapeneko eta Ingurumeneko kontseilariaren erantzuna:

KINE-Kalamua Ikertzeko Nafarroako Elkartearen proiektua ez da oraindik erregistratu Espainiako Medikamentuaren eta Osasun Produktuen Agentzian. Ikertzaileak aurkezpenerako azken xehetasunak taxutzen ari dira eta, hortaz, oraindik ere ez da garatzen hasi eta ez du inolako kosturik ekarri.

2023ako aurreikusi den aurrekontua Landa Garapeneko eta Ingurumeneko Departamentuaren 200.000 €-ko aurrekontu-partida bat da –zehazki, Nekazaritza eta Abeltzaintza Zuzendaritza Nagusiarena–, eta horrekin finantzatuko dira aurten egin beharko diren gastuak; honako hauek, hain zuzen ere: intsumoak, ikertzaileen kontratazioa, laborantza-lursailaren egokitzapena eta laborategiko analisiak.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2023ko otsailaren 2an

Landa Garapeneko eta Ingurumeneko kontseilaria: Itziar Gómez López